GULF โชว์กำไรไตรมาส 2 ทะลุ 1.88 พันลบ. รับบาทแข็งหนุนกำไรอัตราแลกเปลี่ยนพุ่ง
GULF โชว์กำไรไตรมาส 2 ทะลุ 1.88 พันลบ. รับบาทแข็งหนุนกำไรอัตราแลกเปลี่ยนพุ่ง
11 ส.ค. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF รายงานผลการดำเนินงานงวดไตรมาส 2 และงวด 6 เดือนมีกำไรสุทธิ ดังนี้

โดยในไตรมาส 2/63 บริษัทมีผลกำไรสุทธิส่วนที่เป็นของบริษัทใหญ่ 1,881 ล้านบาท เพิ่มขึ้น 17.3% จาก 1,603 ล้านบาท ในไตรมาส 2/62 และพลิกขาดทุน 413 ล้านบาทในไตรมาส 1/63 เป็นกำไรจาก Core Profit ที่ดีขึ้นทั้งจากไตรมาสก่อนและจากปีก่อน ดังกล่าวรวมกับผลกำไรจากอัตราแลกเปลี่ยนที่ยังไม่เกิดขึ้นจริงที่กระทบบริษัทใหญ่ (Unrealized FX gain (loss)) ที่บันทึกในไตรมาสนี้ จำนวน 892 ล้านบาท เทียบกับผลกำไร 618 ล้านบาท จากค่าเงินบาทที่แข็งค่าขึ้น 1.06 บาทต่อดอลลาร์สหรัฐในไตรมาส 2/62 และขาดทุน 1,338 ล้านบาท จากอัตราแลกเปลี่ยนจากเงินบาทที่อ่อนค่าลง 2.50 บาทต่อดอลลาร์สหรัฐในไตรมาส 1/63
โดยผลกำไร (ขาดทุน) ดังกล่าวเป็นเพียงการบันทึกรายการทางบัญชี ซึ่งสาเหตุหลักมาจากการแปลงหนี้ ระยะยาวสกุลดอลลาร์สหรัฐของกลุ่มบริษัทฯ จึงไม่มีผลกระทบต่อกระแสเงินสดและผลประกอบการของกลุ่มบริษัทฯ แต่อย่างใด